**Jegyzőkönyv**

**Nagykovácsi Nagyközség Önkormányzat**

**Oktatási, kulturális, sport, turisztikai és környezetvédelmi bizottság nyílt üléséről**

Az ülés helye:  **Öregiskola Közösségi Ház és Könyvtár**

Az ülés időpontja: **2016. szeptember 19. (hétfő) 17 óra**

**Meghívottak:** Fodor Attila elnök, Bánóczi Margit, Honti Zoltán, Dr. Klein Katalin, Kropkó Péter, Szabó Orsolya, Gerlóczyné Furulyás Katalin, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Gerely Gábor képviselő, Dr. Szabó András Lajos képviselő, Tegzes Endre képviselő, Papp István jegyző, dr. Németh Zsanett aljegyző, Grégerné Papp Ildikó osztályvezető

**Megjelentek:** Fodor Attila elnök, Bánóczi Margit, Honti Zoltán, dr. Klein Katalin, Gerlóczyné Furulyás Katalin*,* Szabó Orsolya, Kiszelné Mohos Katalin polgármester, dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző, Grégerné Papp Ildikó osztályvezető, Kissné Szalay Erzsébet jegyzőkönyvvezető

**Fodor Attila elnök:** Köszöntöm a bizottság tagjait, polgármester asszonyt. A bizottság ülését megnyitom. Megállapítom, hogy a bizottságból 6 fő jelen van, tehát a bizottság határozatképes. Van-e kérdés, hozzászólás az ülés napirendjéhez? Nincs, akkor szavazásra teszem fel a mai ülés napirendjét a meghívó szerint. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**43/2016. (IX. 19.) HATÁROZATA**

**Tárgy: Nagykovácsi Nagyközség Önkormányzat Oktatási kulturális, sport, turisztikai és környezetvédelmi bizottság 2016. szeptember 19-i ülésének napirendje**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága úgy dönt, hogy 2016. szeptember 19-i ülésén az alábbi napirendet tárgyalja:

1. **A Kispatak Óvoda Házirendjének jóváhagyása**
2. **Döntés a Bursa Hungarica Felsőoktatási Önkormányzati Ösztöndíjpályázat 2017. évi fordulójához való csatlakozásról, valamint az elektronikus adatbázis használatáról**

 **Határidő:** azonnal

**Felelős:** OKB elnök

**1. napirendi pont:**

**A Kispatak Óvoda Házirendjének jóváhagyása**

**Fodor Attila elnök:** A napirendi pont előterjesztője polgármester asszony. Előadó Grégerné Papp Ildikó osztályvezető asszony. Kérdezem, hogy osztályvezető asszony szeretne-e kiegészítést tenni az előterjesztéshez?

**Grégerné Papp Ildikó osztályvezető:** Köszönöm, az előterjesztés minden fontos információt tartalmaz.

**Fodor Attila elnök**: Köszönöm. Van-e hozzászólás, kérdés? Nincs. Akkor az előterjesztésben foglalt határozati javaslatról szavazunk. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**44/2016. (IX. 19.) HATÁROZATA**

**Tárgy: A Kispatak Óvoda Házirendjének jóváhagyása**

Nagykovácsi Nagyközség Önkormányzata Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy mint fenntartó a nemzeti köznevelésről szóló 2011. évi CXC. törvény 83. § (2) bekezdésének i) pontja szerint, az előterjesztés melléklete szerinti tartalommal hagyja jóvá a Kispatak Óvoda Házirendjét.

**Határidő:** azonnal

**Felelős:** intézményvezető

**2. napirendi pont:**

**Döntés a Bursa Hungarica Felsőoktatási Önkormányzati Ösztöndíjpályázat 2017. évi fordulójához való csatlakozásról, valamint az elektronikus adatbázis használatáról**

**Fodor Attila elnök:** A napirendi pont előterjesztője polgármester asszony. Előadó Grégerné Papp Ildikó osztályvezető asszony. Kérdezem, hogy osztályvezető asszony szeretne-e kiegészítést tenni az előterjesztéshez? Nem. Akkor van-e kérdés, hozzászólás?

**dr. Klein Katalin:** Azt szeretném megkérdezni, hogy az elektronikus adatbázis használatán kívül van-e eltérés a korábbi évekhez képest a pályázati kiírásban?

**Grégerné Papp Ildikó osztályvezető:** Nincs, ezen kívül a korábbiak szerint írták ki idén is a pályázatot.

**Fodor Attila elnök**: Köszönöm. Van-e további hozzászólás, kérdés? Nincs. Akkor az előterjesztésben foglalt határozati javaslatról szavazunk. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**45/2016. (IX. 19.) HATÁROZATA**

**Tárgy: Döntés a Bursa Hungarica Felsőoktatási Önkormányzati Ösztöndíjpályázat 2017. évi fordulójához való csatlakozásról, valamint az elektronikus adatbázis használatáról**

Nagykovácsi Nagyközség Önkormányzatának Képviselő-testülete úgy dönt, hogy csatlakozik a Bursa Hungarica Felsőoktatási Önkormányzati Ösztöndíjpályázat 2017. évi fordulójához az elektronikus adatbázis használatával. Felhatalmazza a Polgármestert a Csatlakozási Nyilatkozat aláírására, valamint felkéri, hogy gondoskodjon a pályázat kiírásáról.

**Határidő:** 2016. október 3.

**Felelős:** polgármester

**Fodor Attila elnök:** Köszönöm. Kérdezem, hogy van-e további hozzászólás? Nincs, akkor köszönöm a részvételt, a bizottság ülését 17 óra 10 perckor lezárom.

K.m.f.

 Fodor Attila Bánóczi Margit

 elnök tag